ปัญหาบัตรทองการบินไทย
คุณสุเมธ ดำรงชัยธรรม ดีดีการบินไทยคนใหม่ เข้ามารับตำแหน่งก็ประเดิมงานหินซะแล้ว ตอนนี้คงกำลังปวดหัวกับแผนจัดซื้อเครื่องบินที่จะต้องปรับใหม่ให้เสร็จภายในสิ้นปี เผลอๆอาจจะต้องจำใจเสนอซื้อมากกว่า 23 ลำด้วยซ้ำไป,ก่อนหน้านี้การบินไทยเคยเสนอแผนจัดซื้อเครื่องบิน 23 ลำ วงเงินกว่า 1 แสนล้านบาท แต่โดน สำนักงานคณะกรรมการพัฒนาการเศรษฐกิจและสังคมแห่งชาติ (สศช.) ตีกลับ ให้เอาไปทำใหม่ให้สอดคล้องกับสถานะการเงินของการบินไทยที่ขาดทุนสะสมติดต่อกันมาหลายปี แต่คล้อยหลังเพียงไม่กี่วัน คุณสมคิด จาตุศรีพิทักษ์ รองนายกรัฐมนตรี ก็ประกาศศักดาสั่งให้การบินไทยเดินหน้าลุยซื้อเครื่องบินทันที อ้างว่าปัญหาขาดทุนไม่ใช่เรื่องใหญ่ เพราะธุรกิจสายการบินเป็นธุรกิจระยะยาว ต้องสู้กันด้วยยุทธศาสตร์,แถมขู่ย้ายคนที่ทำงานไม่เข้าตาซะด้วย ให้มันรู้กันไปเลยว่าข้านี่แหละใหญ่จริง,ผมไม่ได้มีความรู้เชี่ยวชาญธุรกิจการบินมากนัก ไม่รู้ว่าต้องซื้อเครื่องบินกี่ลำถึงจะเหมาะสม ควรซื้อเครื่องบินรุ่นไหนบ้าง และต้องวางเส้นทางการบินอย่างไร แต่อยากสะกิด ดีดี กับ ประธานบอร์ด ให้พิจารณาแผนจัดซื้ออย่างรอบคอบ คิดหน้าคิดหลังให้ดี หากมีข้อผิดพลาดเกิดขึ้น คนเซ็น ต้องรับผิดชอบทุกอย่าง แต่ คนสั่ง ลอยตัวไม่ต้องรับผิดแต่อย่างใด ในอดีตก็มีตัวอย่างให้เห็นตั้งหลายกรณี,ทีนี้มาดูอีกหนึ่งปัญหาเรื้อรังของการบินไทยบ้าง ถ้าคุณสุเมธจัดการแผนซื้อเครื่องบินเรียบร้อยเมื่อไหร่ ผมอยากให้ลงมาจัดระบบใหม่ เพื่อแก้ไขปัญหาสมาชิกบัตร ROP (Royal Orchid Plus) ไม่ได้รับความสะดวกในการแลกไมล์สะสม ผมได้ยินสมาชิกบัตร ROP หลายคนบ่นให้ฟังบ่อยครั้ง โดยเฉพาะสมาชิกบัตรแพลทินัมและบัตรทอง เอาไมล์สะสมไปแลกตั๋วโดยสารและอัปเกรดตั๋วได้ลำบากมาก,วัตถุประสงค์ที่การบินไทยออกบัตร ROP เพื่อสร้างความรู้สึกดีๆตอบแทนสมาชิกบัตรที่บินกับการบินไทยเป็นประจำ เหมือนการคืนกำไรให้ลูกค้าด้วยการมอบ สิทธิประโยชน์ และ บริการพิเศษ เอกสิทธิ์เหล่านี้จึงมีความสำคัญยิ่ง,แต่เหตุไฉนระยะหลังสมาชิกถึงรู้สึกว่าการแลกไมล์ยากลำบากเหลือเกิน หงุดหงิดตั้งแต่ตอนคุยกับคอลเซ็นเตอร์และฝ่ายรับจองตั๋ว ซึ่งไม่สามารถให้คำตอบทันทีว่าขอออกตั๋วหรืออัปเกรดได้หรือเปล่า หนำซ้ำพอขึ้นเครื่องบินบางเที่ยวเห็นมีที่นั่งว่างเยอะแยะ ลูกค้าก็ยิ่งโกรธหนักขึ้น โมโหเดือดดาลว่าทำไมขอแลกไมล์ไม่ได้ทั้งๆที่มีที่นั่งว่าง แอร์กับสจ๊วตก็ต้องมารับหน้าเสื่อแทน ส่วน ฝ่ายสร้างภาพลักษณ์องค์กร ก็มือไม่ถึง ไม่สามารถช่วยเยียวยาบรรเทาปัญหาได้,ผมเชื่อว่าสาเหตุหนึ่งของปัญหานี้มาจาก ฝ่ายที่รับผิดชอบบัตร ROP ต้องการเพิ่มยอดสมาชิก จึงไปจับมือกับ บัตรเครดิตธนาคาร ให้เอาคะแนนสะสมมาใช้กับบัตร ROP ทำให้ปัจจุบันมีไมล์สะสมกองรวมอยู่ในระบบนับล้านๆไมล์ มีผู้รอใช้สิทธิแลกไมล์หลายหมื่นคน ซึ่งส่วนใหญ่ต้องการเอาไมล์ไปแลกตั๋วชั้นธุรกิจกับเฟิสต์คลาส และต้องการเดินทางในช่วงเทศกาลหรือวันหยุดยาว ทั้งยังมีจุดหมายปลายทางเหมือนกันคือยุโรปกับญี่ปุ่น ก็ยิ่งทำให้การแลกไมล์ยากเข้าไปใหญ่,อันที่จริงสิทธิของสมาชิกบัตร ROP ที่จ่ายเงินซื้อตั๋วบินจริงแล้วสะสมไมล์ ควรจะมีสิทธิเหนือกว่าคนที่เอาคะแนนสะสมในบัตรเครดิตมาใช้,ผมไม่แน่ใจว่าคนคิดริเริ่มจับมือกับบัตรเครดิตมาแลกไมล์จะเล็งเห็นปัญหาข้อนี้หรือไม่ แต่ผู้รับผิดชอบดูแลบัตร ROP รุ่นต่อมาจนถึงปัจจุบันย่อมรู้ปัญหาอยู่แล้ว เพราะไมล์สะสมกองอยู่นับล้านๆไมล์ อีกทั้งเสียงตำหนิของสมาชิกก็ดังหนาหูขึ้น แต่ผู้รับผิดชอบโดยตรงกลับไม่เคยทำรายงานเสนอผู้บริหารระดับสูงรับทราบเพื่อแก้ไขปัญหาเลย ไม่รู้จะอมพะนำไว้ทำไม หรือว่ามัวภูมิใจกับการเพิ่มยอดจำนวนสมาชิก,การออกบัตร ROP ไม่ได้สร้างรายได้ให้การบินไทย แต่ช่วยสร้างความรักความผูกพันต่อสมาชิก ฉะนั้น จงรักษาความรู้สึกดีๆของสมาชิกเอาไว้ให้ได้นะครับ.,ลมกรด
คุณสุเมธ ดำรงชัยธรรม ดีดีการบินไทยคนใหม่ เข้ามารับตำแหน่งก็ประเดิมงานหินซะแล้ว ตอนนี้คงกำลังปวดหัวกับ 
การบินไทย,บัตรทอง,บัตรแพลทินัม,หมายเหตุประเทศไทย,ลมกรด